Eth dimòni Caron, damb uelhs de huec, en tot hèr un senhau, les anèc arremassant, pataquejant damb eth sòn rem ad aqueres que s’arreculauen; e atau coma ena tardor van queiguent es huelhes ua darrèr dera auta, enquia qu’es arrames an entornat ara tèrra toti es sues dèishes, dera madeisha manèra es marridi hilhs d’Adam se lançauen d’un en un dera arriba estant, dempús d’aqueth senhau, coma audèths qu’acodissen ath sòn reclam.